**SIÓFOK VÁROS CSICSERGŐ BÖLCSŐDE**

 **HÁZIREND**



**Az intézmény fenntartója: Siófok Város Önkormányzata**

**Intézmény neve: Siófok Város Csicsergő Bölcsődéje**

**Intézmény címe: 8600 Siófok Fő utca 218**

**Telefonszám: 84/311-220**

**E-mail cím: csicsergo.bolcsode@gmail.com**

**Bölcsődevezető neve: Havasi-Horváth Krisztina**

**Elérhetőségei: 20/ 288-7584**

**Bevezető rendelkezések**

**1. A házirend célja és feladata**

A házirendben foglalt előírások célja biztosítani a bölcsőde törvényes működését, a bölcsődei nevelés és gondozás zavartalan megvalósítását, valamint a kisgyermekek bölcsődei csoportjában életük megszervezését.

**2. A házirend hatálya**

Kiterjed a Siófok Város Csicsergő Bölcsődéje minden felvett kisgyermekek szüleire, az intézményben dolgozó kisgyermeknevelőkre és alkalmazottakra.

**3. A házirend nyilvánossága**

a. A házirend előírásai nyilvánosak, azt minden érintettnek (szülőknek, valamint a bölcsőde alkalmazottainak) meg kell ismernie.

b. A házirend egy-egy példánya megtekinthető:

* + a bölcsőde minden nevelési egységének gyermeköltözőjében,
	+ a bölcsőde irattárában,
	+ a bölcsőde vezetőjénél,
	+ a bölcsődevezető helyettesénél.

c. A házirend egy példányát a bölcsődébe történő felvételkor a szülőnek át kell adni, és a szülőnek nyilatkoznia kell annak elfogadásáról

d. Az újonnan elfogadott vagy módosított házirend előírásairól a bölcsődevezetőnek tájékoztatni kell a szülőket.

e. A házirendről minden érintett tájékoztatást kérhet a bölcsőde vezetőjétől, a bölcsődevezető helyettestől, valamint a gyermek nevelőjétől fogadóórájukon vagy ettől eltérően előre egyeztetett időpontban.

1. **Általános tudnivalók**

**1.** A **bölcsőde a gyermekek ellátását – nevelését, gondozását, felügyeletét, étkeztetését – a szülők munkavégzésének**, munkaerő piaci részvételt elősegítő programban, képzésben való részvételének, betegségének idejére biztosítja, valamint **egyéb okból, ha a gyermek napközbeni ellátásáról nem tudnak a gyermek családjában megfelelően gondoskodni.**

**2**. A bölcsődénk, Siófok Város Önkormányzatának fenntartásában működő intézmény, **amely 20 hetes kortól 3 éves korig** biztosítja a kisgyermekek napközbeni ellátását, gondozását és nevelését**.**

**2.1** Amennyiben **a gyermek a 3. életévét betöltötte, a gondozási nevelési év végéig** (augusztus 31.) **maradhat a bölcsődében.**

**2.2** Amennyiben a **kisgyermek még nem érett az óvodai nevelésre és a bölcsődeorvos** – a kisgyermeknevelővel, bölcsődevezetővel, az intézményben dolgozó szakértőkkel egyeztetve - **ezt javaslatával megerősíti, a gyermek 4. életévének betöltését követő augusztus 31-ig tovább gondozható a bölcsődében, írásos orvosi vélemény alapján.**

**2.3**. A bölcsődei ellátásban a sajátos nevelési igényű gyermek annak az évnek az augusztus 31. napjáig vehet részt, amelyben a hatodik életévét betölti.

**2.4**.Meg kell szüntetni annak a gyermeknek a bölcsődei ellátását, aki orvosi szakvélemény alapján egészségi állapota miatt bölcsődében nem gondozható.

**3**.Amennyiben a **család életében**, a gyermek napközbeni felügyeletének biztosításával **kapcsolatban jelentős változás következik be** – Pl.: testvérszületés, valamelyik szülő munkanélkülisége -, arról a **bölcsőde vezetőjét mielőbb értesíteni szükséges**. A gyermek bölcsődei ellátásának további feltételeiről a család, a gyerek saját kisgyermeknevelője és a bölcsődevezető közös megbeszélésen dönt, a fennálló élethelyzet és a **bölcsőde pillanatnyi kapacitásának mérlegelésével.**

**4.** Bölcsődei csoportban az a – 20 hetestől 3-4éves korú - kisgyermek gondozható, aki nem veszélyezteti önmaga és társai testi épségét.

**5**. Bölcsőde teljes integrációt biztosító csoportjaiba olyan **sajátos nevelési igényű,** illetve gyógypedagógiai tanácsadásra, korai fejlesztésre és gondozásra jogosult **gyermek vehető fel, aki szakértői bizottság által kiadott szakvéleménnyel rendelkezik**. Ennek hiányában a bölcsődének mielőbb kezdeményeznie kell a vizsgálatot.

**5.1** **Sajátos nevelési igényű,** illetve gyógypedagógiai tanácsadásra, korai fejlesztésre és gondozásra jogosult **gyermeket csak próbaidő meghatározásával** lehet bölcsődébe felvenni. [15/1998.(IV.30) NM rendelet 35.§ (1) a)]

**5.2** **A próbaidő lejártával** (legalább 3 hónap), **a bölcsőde orvosa** – a gyermek fejlesztő pedagógusával, kisgyermeknevelő, bölcsődevezető és egyéb szükséges szakértő bevonásával - **javaslatot készít a gyermek teljes integrációban való nevelhetőségéről**, a további bölcsődei ellátás formájának és idejének meghatározásáról.

**5.3** *Azon sajátos nevelési igényű,* illetve gyógypedagógiai tanácsadásra, korai fejlesztésre és gondozásra jogosult *gyermekek, akik* a szakértőkkel alátámasztott, bölcsőde orvosi javaslat alapján **nem nevelhetők teljes integrációban**, **intézményünk megszünteti ellátását**.

**6**. A bölcsődében, a kisgyermekek ellátását **segítő szakemberek** támogatják. A segítő szakemberekből álló szakértői csoport tagjai -*, bölcsőde orvos, gyógypedagógus, dietetikus, -* **rendszeresen látogatják és szükség szerint megfigyelést végeznek a bölcsődei csoportokban.**

**6.1** A **gyógypedagógus szakemberek** a kisgyermekekkel való **egyéni foglalkozásokról az érintett szülőket előzetesen értesítik**, a belelegyezésüket nyilatkozat formájában rögzítik.

**7**. A bölcsőde eredményes nevelő, gondozó munkájához a kisgyermeknevelők tevékenységén kívül a működést elősegítő **egyéb közalkalmazottak** (bölcsődei dajka, élelmezésvezető, konyhai dolgozók és kisegítők) munkája is szükséges, akik szükség esetén **rövid ideig** maguk **is a gyermek csoportokban tartózkodhatnak**.

**8.** **A bölcsőde naponta, reggel 6.30 órától délután 17.00 óráig tart nyitva**. A gyermekek érkezése legkésőbb 9.30. percig történik. A gyermekek hazaviteléről 17.00 óráig gondoskodjanak. **A bölcsőde ünnepnapokon és a hivatalos munkaszüneti napokon zárva tart.**

**Gyermekek napirendje**

6.30-8.00 A gyermekek érkezése, játék, fürdőszoba használat.

8.15-8.45 Reggelizés, játék.

8.45-9.45 Gondozás, gondozási sorrendben, játék.

9.45-10.00 Tízóraizás, játék.

10.10-11.00 Szabad játék biztosítása, levegőzés, élményeken alapuló nevelési helyzetek, fejlődést segítő tevékenységek biztosítása. Sz. e. fejlesztések

11.00-11.30 Gondozás, gondozási sorrendben játék.

11.30-12.15 Ebédeltetés, játék, lefekvés, az esetlegesen hazamenő gyerekek átadása.

12.15-15.00 Altatás, alvás, pihenés, gondozás, ébredési sorrendben, játék.

15.00-15.20 Uzsonnázás, játék.

15.20-17.00 Játék, hazamenetel

**Az étkeztetések alatt a csoportban dolgozó kisgyermeknevelők a gyermekek között tevékenykednek, az esetleges balesetek kivédése érdekében, ezért ebben az időszakban a bevételre-kiadásra nincs lehetőségük.**

**Ezért lehetőség szerint ebben az időszakban ne zavarják a kisgyermeknevelők munkáját. Amennyiben ilyenkor érkeznének, kérjük türelmüket.**

**9**. **A téli zárást** a szülők előzetesen felmért igényeihez igazodva - **a fenntartó állapíthatja meg**, melyről a szülőket tájékoztatjuk.

**10**. **A nyári zárást**, **a fenntartó állapítja meg**, melyről a szülőket minden év február 15-ig tájékoztatjuk. [15/1998.(IV.30) NM rendelet 37.§ (3)]

**11**. **A nyári zárás idején**, intézményünk **lehetőség szerint,** az önkormányzattal egyeztetve a szabad kapacitás erejéig **ügyeletes csoportot jelöl ki és biztosít a zárás felének idejére azon család kérelmére, ahol a gyermek napközbeni felügyeletére vonatkozó valós szükséglet igazolható. Az ügyeleti időre való kérelmeket a tárgyévben kell jelezni az intézmény által kijelölt ideig e-mailos formában az intézményvezető felé.**

**12.** A bölcsőde **évi 1 nevelés nélküli munkanapot tart- április 21** (bölcsődék napja), melyről a szülőket előzetesen tájékoztatja

**13**. **A bölcsődénkbe járó gyermekek biztonságának védelme mindannyiunk közös felelőssége**, ezért megkérjük a tisztelt szülőket, gyermekeket kísérő hozzátartozóikat, **hogy a bölcsődébe érkezéskor és távozáskor a bejárati ajtókat, kapukat szíveskedjenek becsukni és a gyermekzárat is használni, azok záródásáról meggyőződni**. Minden esetben a gyermek csoportjának a bejáratát használják!

**14**. A **bölcsődéből a gyermeket, a szülő vagy az általa** megbízott - a gyermek kisgyermeknevelőjének **személyesen bemutatott** és a **családi füzetben írásban megnevezett, adatokkal megerősített – személy viheti el**.

**15.Kiskorú gyermek esetén:**

**15.1** **14 éven aluli kiskorú személynek a gyermek nem adható ki.**

**15.2** **18 éven aluli fiatalkorú** személynek a gyermek, csak a **szülő nyilatkozatával adható ki.**

**16**. Délután **a kisgyermeknevelő által a szülőnek vagy az általa megbízott személynek kiadott gyermek további ellátásáért, felügyeletéért a szülő, illetve az általa megbízott személy a felelős.** A délutáni zavartalan nevelő, gondozó munka érdekében kérjük a szülőket, hogy agyermekekért történő érkezésük egyben jelentse a hazamenetelt is a kisgyermek számára.

**17**. **A bölcsőde orvosa napi egy alkalommal tartózkodik a bölcsődében**, nyomon követi a **gyermekek egészséges fejlődését státus vizsgálatokkal**. A gyermeket **intézményből kitiltó** és **további orvosi vizsgálatokra vonatkozó javaslatait kérjük figyelembe venni!**

**18.** **A bölcsődébe csak egészséges gyermek hozható**, **ezért gyógyszer beadását biztosítani nem tudjuk**, kivéve, ha az szakorvos által előírt és a gyermek életminőségének javítását szolgálja.

**19.** **A közösséget, a gyermekek egészsége érdekében lázas** (37,5 C° és ennél magasabb hőmérsékletű), **antibiotikumot szedő, hányás, hányinger és hasmenéses tüneteket mutató vagy fertőzésre gyanús gyermek nem látogathatja**. Kérjük a szülőket, hogy a családban előforduló **fertőző betegségekről**, a **gyermek gyógyszer és étel érzékenységéről gyermekük érdekében tájékoztassák a kisgyermeknevelőt**. Ezzelkapcsolatosan a meglévő és új kivizsgálások (orvosi vélemény) eredményét, pl. a diéta,a megfelelő alkalmazás érdekében mutassák be.

**20**. **Ha a gyermek napközben megbetegszik a bölcsődében, a kisgyermeknevelőnek kötelessége értesíteni a szülőt**, illetve a hozzátartozót. Ehhez feltétlenül szükséges megadni 2 embert, pontos címmel és telefonszámmal, aki betegség esetén értesíthetőek a bölcsődei ellátási napokon. Az adatokban bekövetkezett változásokat be kell írni a családi füzetbe

**20.1**. Kérjük, hogy betegség esetén minél előbb gondoskodjanak a gyermek hazaviteléről, illetve orvosi ellátásáról, ezzel is növelve a mielőbbi gyógyulás esélyét. A bölcsődében észlelt betegség esetén **bölcsődei vizsgálatkérőlap kerül átadásra** a szülőnek, melyet az orvosi vizsgálatra legyenek szívesek magukkal vinni.

Gyógyulás után, a vizsgálatot végző orvos igazolását – gyógyult, bölcsődébe mehet - is ezen a lapon kell visszajuttatni a bölcsődébe.

**21.** A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet előírása alapján:

Nem gondozható bölcsődei ellátást nyújtó intézményben, szolgáltatónál a fertőző beteg gyermek mindaddig, amíg a házi gyermekorvos vagy a háziorvos nem igazolja, hogy ez az állapot már nem áll fenn. Az előzőekből kifolyólag betegség után, igazolás nélkül a gyermek nem vehető be a csoportba

**A gyermekeken észlelt betegség tünetei a bölcsődei csoportnaplókba bejegyzésre kerülnek, így nyomon követhető, és visszaellenőrizhető.**

**22**. A bölcsődében a **közétkeztetésről szóló 37/2014. (IV.30.) EMMI rendeletnek megfelelően történik a gyermekek étkeztetése**. Az **ételallergiás vagy más egészségügyi okból diétára szoruló gyermeknek tudjuk biztosítani a diétás étkezést abban az esetben, ha a szülő szakorvosi véleménnyel tudja igazolni, hogy gyermeke diétára szorul.** *(A háziorvos erre**vonatkozó javaslata nem elfogadható, kivéve a szakorvosi vizsgálat lezajlásáig, melynek**időpontjáról a háziorvos igazolása szükséges.)*

Tekintettel arra, hogy a bölcsődénk biztosítja a gyermekek számára a normál és diétás étkezéseket, ezért étel **kívülről történő behozásához nem járulunk hozzá**. Az élelmezéspolitikánk betartása érdekében kívülről hozott ételeket (pl.: házilag készült torta) nem fogadunk be. Kivételt képeznek a jeles napokhoz kapcsolódó eseményekre hozható, szavatossági időn belüli, gyárilag csomagolt, a korosztálynak megfelelő késztermék (pl.: keksz, ivólé), gyümölcs és az igazoltan glutén érzékeny gyermekek számára a törvényes képviselő által biztosított élelmiszerek

**23.** A **gyermekek étkeztetésére** a **csoportszobákban található**, **gyermekasztalok és székek használhatóak**. **A bölcsőde más helyiségeit** – fürdőszoba, gyermeköltöző, bejáró – **erre a célra, kérjük higiénés szempontok miatt, ne használják.**

**24.** Felhívjuk a szülők figyelmét a **bölcsődei térítési díjak befizetési határidejének pontos betartására,** melyről a hirdető táblán találnak tájékoztatást**. A gyermek távolléte esetén is ezt a megjelölt időpontot kérjük betartani. Amennyiben a szülő a térítési díj fizetés kötelezettségének nem tesz eleget, a bölcsőde követelését elküldi a fenntartónak és az ellátást felfüggeszti.**

**25.** A gyermek betegsége esetén kérjük a szülőket, hogy **ezt jelezzék az intézmény felé** legkésőbb ¾ 10 óráig. A bölcsődétől való **távolmaradás első napján, nem áll** módunkban az étkezési díjat **visszatéríteni,** így a gyermek **első napos hiányzása térítésköteles**.

A gyermek hiányzása esetén az intézményt telefonon, vagy e-.mailban értesíteni kell. A hiányzások – ennek megfelelően az étkezők létszámának – pontos ismerete a nyersanyag-felhasználás optimális tervezésének, és a megfelelő adagszámú étel biztosításának elengedhetetlen feltétele.

A le nem jelentett hiányzás esetén a tárgynapot követő naptól az intézmény ellátást nem biztosít a gyermek számára.**, csak abban az esetben ha a szülő ezt másképpen nem jelzi, az intézmény által megadott időpontig.**

**Az ingyenesen étkező gyermekek hiányzását és visszaérkezését is be kell jelenteniük a szülőnek, mivel ebben az esetben ugyan nem a szülő, hanem az intézmény és a fenntartó téríti az étkezést!**

Az előzőek figyelembe vételével lehetőséget biztosítunk az étel elvitelére a gyermek hiányzása esetén azokra a napokra, melyeken nem történt meg az étkezés lemondása a kitűzött határidőig. Az étel elvitelét az étkeztetési időszakban saját ételszállító edényzetben tehetik meg az érintettek.

 **25.1**.Ha a gyermek a következő naptól igényelné a bölcsődei ellátást kérjük, 10 óráig lejelenteni szíveskedjenek. Amennyiben ezt nem teszik meg nem áll módunkban a következő napon a gyermeket bevenni.

**25.2**. Amennyiben a gyermek a bölcsődei ellátást **legalább egybefüggő 20 munkanapig** **igazolatlanul nem veszi igénybe**, az a gyermekjóléti alapellátás keretében biztosított gyermek napközbeni ellátásának (bölcsődei ellátás) megszűntetését vonhatja maga után. Az igazolatlan hiányzás a házirend súlyos megsértésének minősül.

Igazolatlan hiányzás esetén a szülő, törvényes képviselő részére az igazolás pótlására írásos felszólítás kerül kiküldésre e-mailban. Amennyiben az igazolásra a levél kézhezvételétől számított 5 munkanapon napon belül nem kerül sor, **a gyermek bölcsődei jogviszonya megszüntetésre kerül,** erről írásban értesítést küldünk.

**26**. A bölcsődében **minden gyermeknek külön szekrénye van a ruhák tárolására**. Kérjük, hogy csak a **legszükségesebb dolgokat tartsák a szekrényben**, mert a **bölcsődében hagyott tárgyakért, illetve a gyermek személyes tárgyaiért***- pl.: fülbevaló, nyaklánc, karlánc, babakocsi, játékok stb. –* **felelősséget nem tudunk vállalni**. **A nyaklánc, karlánc** használata a gyermek számára **balesetveszélyes,** ezért ennek alkalmazását kérem, kerüljék.

**27**. Az **intézmény felszerelési tárgyait, eszközeit**, az ellátott **gyermekek és szüleik, valamint a bölcsőde dolgozói kötelesek rendeltetésszerűen használni és a szándékos, nem szándékos károkozásért anyagi felelősséget vállalni**. A bölcsőde tulajdonában lévő eszközök, játékokaz intézményből ki nem vihetők.

1. **A kapcsolattartás formái és ideje**

A bölcsődében a család és a bölcsőde együttműködése döntő fontosságú, mivel a kisgyermek kora és fejlettsége nem teszi lehetővé, hogy „közvetítőként” lépjen fel.

**1.** **Családlátogatást** a gyermek felvételét megelőzően vagy az adaptáció alatt, valamint aktuálisan kezdeményez a bölcsőde.

**2.** A bölcsődei ellátás választott szolgáltatás, nem kötelező. Minden család valamilyen szükséges okból veszi igénybe az ellátást. A beszoktatást a bölcsődei módszertani útmutató alapján végezzük. A beszoktatás tartama általában 2 hét, de a gyermek állapotától függően ennél hosszabb is lehet. Már beszoktatás alatt a szülő, törvényes képviselő együttműködése szükséges. A kisgyermeknevelők útmutatását kérjük figyelembe venni a sikeres beszoktatás érdekében. Mindannyiunk célja, hogy a bölcsődés kisgyermek egészséges, boldog legyen, és magát biztonságban érezze, **az új környezetbe való beilleszkedés pedig csökkenti az adaptációs nehézségeket, lehetőséget ad a szülőknek a nevelési feladatok és a hasonló korú gyermekek tevékenységének** megfigyelésére.

**3.** **Szülői értekezletre évente 2 alkalommal kerül sor**. Az egyes szülői értekezletek alkalmával, az összevont szülői értekezleteken a bölcsőde egészét érintő kérdésekről esik szó, majd ezt követően az adott gyermekcsoportra vonatkozó aktuális események megvitatása a szülői kisgyermeknevelői megbeszélésen történik. **Rendkívüli,** csoport élettét befolyásoló jelentős változás - Pl.: kisgyermeknevelő váltás – **esetén rendkívüli szülői értekezlet** összehívása szükséges, melyről előzetes tájékoztatást biztosítunk. A **szülői értekezletek alatt** **gyermekfelügyelet** - előzetes egyeztetés alapján - **kérhető.**

4. **Szülőcsoportos megbeszélések negyedévenként** tartunk, melyet a kisgyermeknevelők tartanak. A szülőcsoportos megbeszélések témáit az adott csoport aktuális nehézségei alkotják, melyek életkori sajátosságokból indulnak ki. A téma lehet egy adott gondozási-nevelési tevékenység is, illetve a témákat a szülők is javasolhatják. A **szülőcsoportos megbeszélések alatt** **gyermekfelügyelet** - előzetes egyeztetés alapján - **kérhető.**

**5**. A **család és a bölcsőde kapcsolatának erősítésére szolgál a kisgyermeknevelő-szülő napi találkozása** is, mely során információt cserélnek a gyermeknapi tevékenységéről. **A családi füzetbe történő bejegyzéseket** szívesen vesszük, akár a gyermek egészségi állapotára, akár a fejlődésére, vagy az otthoni eseményekre vonatkozóan. Amennyiben a szülő illetve a szülő által felhatalmazott személy a kisgyermeknevelő szerint nincs belátásának 100%-os tudatában, a kisgyermeknevelő a gyermek kiadását megtagadhatja, és a gyermek szülőjét telefonon értesíti.

**6.A bölcsőde napi életébe való betekintés a szülők számára folyamatos**. Külön alkalmat, lehetőséget kínálunk nyílt napok, egyéb ünnepek alkalmával is. Ilyen a Márton-nap, karácsony előtti adventi készülődés, a farsang, gyereknap, ballagás. A rendezvények alkalmával az intézményben ellátott gyermekek testvérei számára is engedélyezett a benntartózkodás miközben a szülő is benntartózkodik. A nyílt napokon a délutáni órákban is van lehetőség bekapcsolódni a szülőknek a csoport életébe, amennyiben a délelőtti időszakban munka idejük nem engedte meg a gyermekükkel való együtt játszás lehetőségét.

**7.** A bölcsődevezetője a felvétel alkalmával, később pedig a napi csoportlátogatások és egyéni beszélgetések lehetőségének biztosításával tart kapcsolatot a szülőkkel.

**8**. Külön lehetőség a **kisgyermeknevelői és bölcsődevezetői „Róla óra” – fogadóóra - a szülők részére**, ahol előre egyeztetett időpontban kölcsönös alkalom nyílik a gyermekfejlődésének, illetve az aktuális problémáknak a megbeszélésére. **A „Róla óra” biztosítása**, nem csak a kisgyermeknevelő, bölcsődevezető kezdeményezésére, hanem a **szülő által is kérhető**.

**9.** Novembertől-májusig minden hétfőn gyümölcsnapot tartunk, ilyenkor a szülőknek lehetősége van gyümölcsöt-zöldséget behozni.

**10**. Ha a gyermek krónikus beteg gyógyszert vagy gyógyhatású készítményt kap, arról a szülő írásban köteles tájékoztatni gyermeke kisgyermeknevelőjét írásban, a családi füzetbe.

1. **Szociális támogatás rendszere**

**1.** Az 1997. évi XXXI. törvény a gyermekek védelméről és gyámügyi igazgatásról (továbbiakban: Gyvt.) 150.§ (1) bekezdése alapján, ha **a fenntartó a bölcsődei ellátás keretében biztosított gyermekétkeztetés mellett a bölcsődei ellátás keretében nyújtott gondozásra is megállapít személyi térítési díjat**, a személyi térítési díj megállapításánál **a gyermek családjában az egy főre jutó rendszeres havi jövedelem 25%-át kell figyelembe venni. Siófok Város Önkormányzata csak az étkeztetés díját kéri a szülőktől.**

A **bölcsődében a gyermekétkeztetés normatív kedvezménye** az alábbi jogcímen vehetőigénybe:

* + a gyermek rendszeres gyermekvédelmi kedvezményben részesül,
	+ a gyermek tartósan beteg, vagy fogyatékos,
	+ a családban tartósan beteg vagy fogyatékos gyermeket nevelnek,
	+ a családban három vagy több gyermeket nevelnek,
	+ a gyermek nevelésbe vételét rendelte el a gyámhatóság,
	+ a családban az egy főre jutó jövedelem nem haladja meg a kőtelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett, azaz nettó összegének 130%.

A bölcsődében a **gondozási díjra vonatkozó ingyenesség** jogcím védelembe vétel.

A **térítési díjkedvezmények igénybevételének lehetőségeiről** és módjáról a bölcsődevezető ad további tájékoztatást, melynek összegét megállapodásban rögzíti.

Az intézmény váltóruhát biztosít a gyermekek részére amennyiben felmerül ennek szükségessége. A váltóruhát az intézmény területéről kivinni csak nagyon indokolt esetben lehetséges. Amennyiben a szülőnek kiadott váltóruhát a szülő nem hozza vissza a bölcsőde csak és kizárólag a bölcsőde területére biztosítja a váltóruhát.

**V.Érdekképviseleti fórum**

A gyermekek védelméről és a gyámügyi igazgatásról szóló 1997. évi. XXXI. törvény értelmében, a bölcsődei ellátásban részesülők érdekeinek védelmében az intézmény érdekképviseleti fórumot köteles működtetni.

**1. Az érdekképviseleti fórum tagjai**

* + a nevelési egységeket képviselő szülők,
	+ a bölcsődét képviselő kisgyermeknevelő,
	+ a fenntartó önkormányzat delegáltja.

Az aktuális tagok névsorát jól látható helyen a szülők tudomására kell hozni.

**2. Az érdekképviseleti fórum feladata**

Az intézménnyel jogviszonyban állók és az ellátásra jogosultak érdekeinek védelme.

A hozzá benyújtott panaszok és a hatáskörébe tartozó ügyek vizsgálata, döntés.

Intézkedések kezdeményezése a fenntartónál, a gyermekjogi képviselőnél, illetve máshatáskörrel rendelkező szervnél.

Az intézmény alaptevékenységével összhangban végzett szolgáltatások tervezésére, működtetésére, valamint az ebből származó bevételek felhasználására vonatkozó javaslattétel.

A házirend elfogadásánál egyetértési jog gyakorlása.

**3. Az érdekképviseleti fórum működése**

3.1. **A gyermek szülője vagy más törvényes képviselője, továbbá a gyermekek érdekeinek védelmét ellátó érdekképviseleti és szakmai szervek** a házirendben foglaltak szerint **panasszal élhetnek** a bölcsőde vezetőjénél vagy az érdekképviseleti fórumnál:

* + az ellátást érintő kifogások orvoslása érdekében,
	+ a gyermeki jogok sérelme,
	+ az intézmény dolgozóinak kötelezettségszegése esetén.

**3.2.** Az intézmény vezetője, illetve az érdekképviseleti fórum a panaszt kivizsgálja, és tájékoztatást ad a panasz orvoslásának más lehetséges módjáról.

**3.3.** A gyermek szülője vagy más törvényes képviselője, ha 15 napon belül nem kap értesítést a vizsgálat eredményéről, vagy ha a megtett intézkedéssel nem ért egyet, az intézmény fenntartójához vagy a gyermekjogi képviselőhöz fordulhat jogorvoslatért.

**3.4.** A fórum szabályos működtetése érdekében évente legalább két alkalommal ülésezik (aktuális probléma esetén szükség szerint).

**VI. A házirend elfogadásának és módosításának szabályai**

**1**. A házirend tervezetét a bölcsőde dolgozóinak javaslatai alapján a bölcsődevezető készíti el. A tervezetet a nevelőtestület megvitatja, majd véleményeiket eljuttatják a bölcsőde vezetőjéhez. A bölcsőde vezetője a kisgyermeknevelők véleményének figyelembevételével elkészíti a házirend végleges tervezetét. A házirend elfogadása előtt a bölcsőde vezetője kikéri az érdekképviseleti fórum egyetértési nyilatkozatát. A házi rendet a nevelőtestület fogadja el, nevelőtestületi értekezlet keretein belül, Siófok Város Önkormányzata jóváhagyásával lép életbe.

**2.** Az érvényben lévő házirend módosítását kezdeményezheti:

* + intézmény igazgatója
	+ a bölcsőde vezetője,
	+ a nevelőtestület,
	+ szakértői csoport tagjai,
	+ az érdekképviseleti fórum.

A házirend módosítását az 1. pontban leírt módon kell végrehajtani.

Siófok, 2023. július 1.

|  |  |
| --- | --- |
|  | ………………………………………………intézményvezető |